20.12.2016. Ministru kabineta noteikumu Nr.812 pielikums Nr.3

**Norādījumi veidlapas „Finanšu aktīvi un pasīvi 2021. gadā” (1-FAP) aizpildīšanai**

**1.Vispārīgie norādījumi**

1. Gada veidlapu par finanšu aktīviem un pasīviem veido šādas iedaļas:

- „I. Finanšu aktīvi sadalījumā pa darījumu partneriem”;

- „II. Finanšu pasīvi sadalījumā pa darījumu partneriem”.

2. Datus iesniedz līdz 2022. gada 1. jūnijam.

3. Visus rādītājus veidlapā uzrāda *euro* un veselos skaitļos.

4. Finanšu aktīvu un pasīvu atlikumus sadala pa pretsektoriem, t.i., atbilstoši darījumu partneru piederībai konkrētam institucionālajam sektoram. Institucionālo sektoru klasifikāciju Latvijā nosaka Ministru kabineta 2013. gada 10. decembra noteikumi Nr. 1456 „Noteikumi par institucionālo sektoru klasifikāciju”. Institucionālo sektoru klasifikācija aptver visu valsts ekonomiku veidojošās institucionālās vienības un izstrādāta atbilstoši Eiropas kontu sistēmas EKS 2010 pamatprincipiem, saskaņā ar Eiropas Parlamenta un Padomes Regulu (ES) Nr. 549/2013 (2013. gada 21. maijs) „Par Eiropas nacionālo un reģionālo kontu sistēmu Eiropas Savienībā”.

4.1. Iekšzemes institucionālie sektori:

4.1.1. S110000 Nefinanšu sabiedrības;

4.1.2. S120000 Finanšu sabiedrības:

4.1.2.1. S121000 Centrālā banka;

4.1.2.2. S122000 Noguldījumus pieņemošas sabiedrības, izņemot Centrālo banku;

4.1.2.3. S123000 Naudas tirgus fondi;

4.1.2.4. S124000 Ieguldījumu fondi, izņemot naudas tirgus fondus;

4.1.2.5. S125000 Citi finanšu starpnieki, izņemot apdrošināšanas sabiedrības un pensiju fondus;

4.1.2.6. S126000 Finanšu palīgsabiedrības;

4.1.2.7. S127000 Piesaistošās finanšu iestādes un naudas aizdevēji;

4.1.2.8. S128000 Apdrošināšanas sabiedrības;

4.1.2.9. S129000 Pensiju fondi.

4.1.3. S130000 Vispārējā valdība:

4.1.3.1. S130100 Centrālās valdība;

4.1.3.2. S130300 Vietējās valdība;

4.1.3.3. S130400 Valsts sociālās apdrošināšanas struktūras.

4.1.4. S140000 Mājsaimniecības;

4.1.5. S150000 Mājsaimniecības apkalpojošās bezpeļņas organizācijas.

4.2. Ārvalstu institucionālie sektori:

4.2.1. S200000 Nerezidenti:

4.2.1.1. S210000 Eiropas Savienība;

4.2.1.1.1. S212000 Eiropas Savienības institūcijas.

Institucionālo sektoru klasifikācija ir pieejama CSP mājaslapā (www.csb.gov.lv) izvēlnē (Respondentiem/ Klasifikācijas/Institucionālie sektori/Institucionālie sektori (2013)), kur ir ievietots arī Latvijas rezidentu saraksts atbilstoši institucionālajiem sektoriem. Ja darījuma partneris nav iekļauts sarakstā, tas nozīmē, ka tas ir attiecināms vai nu uz nefinanšu sabiedrību sektoru vai mājsaimniecību sektoru.

5. Institucionālo sektoru definīcijas:

5.1. **„Rezidenti”** – visas institūcijas, tai skaitā ārvalstu, kas reģistrētas un darbojas Latvijas Republikā, un privātpersonas, kuru mājsaimniecības atrodas Latvijas Republikā un kuras neizbrauc ārpus Latvijas Republikas uz laiku, kas pārsniedz vienu gadu (izņēmums – studenti). Par rezidentiem uzskatāmas arī Latvijas Republikas diplomātiskās, konsulārās un citas pārstāvniecības ārvalstīs. Iestādes, kas atrodas ārzonu finanšu centros, tiek uzskatītas par to teritoriju rezidentiem, kurās šie centri atrodas.

5.2. **„Nerezidenti”** – visas institūcijas, kas reģistrētas ārvalstīs, un privātpersonas, kuru mājsaimniecības atrodas ārpus Latvijas Republikas vai kuras ieradušās Latvijas Republikā uz laiku, kas īsāks par vienu gadu (izņēmums – studenti). Par nerezidentiem uzskatāmas arī monetāro finanšu iestāžu ārvalstīs reģistrētās filiāles, ārvalstu diplomātiskās, konsulārās, starptautisko institūciju un citas pārstāvniecības Latvijas Republikā.

5.3. **„Noguldījumus pieņemošas sabiedrības, izņemot centrālo banku”** ietver finanšu sabiedrības (izņemot centrālo banku un naudas tirgus fondu apakšsektoros klasificētās), kuras pieņem noguldījumus un tiem tuvus aizstājējus un uz sava rēķina piešķir aizdevumus un veic ieguldījumus vērtspapīros.

Apakšsektorā „Noguldījumus pieņemošas sabiedrības, izņemot centrālo banku” ir klasificēti šādi finanšu starpnieki: kredītiestādes, kredītasociācijas, pasta žiro iestādes, pasta bankas, žiro bankas, krājaizdevu sabiedrības, specializētās bankas (piemēram, tirdzniecības bankas, emisijas nami, privātbankas), elektroniskās naudas iestādes, kuras iesaistītas galvenokārt finanšu starpniecībā.

Apakšsektora „Noguldījumus pieņemošas sabiedrības, izņemot centrālo banku” saraksts pieejams CSP mājaslapā (sk. 4. punktu). Datu sagatavotājs papildu var izmantot Eiropas Centrālās bankas mājaslapā ([www.ecb.int](http://www.ecb.int)) publicēto Eiropas Savienības valstu monetāro finanšu iestāžu sarakstu.

5.4. **„Naudas tirgus fondi”** ietver kolektīvo ieguldījumu shēmu finanšu sabiedrības, izņemot tās, kuras klasificētas centrālās bankas un kredītinstitūciju apakšsektoros, kas galvenokārt iesaistītas finanšu starpniecībā. Naudas tirgus fondu uzdevums ir emitēt ieguldījumu fondu apliecības vai daļas, kas ir tuvi aizstājēji noguldījumiem no institucionālajām vienībām, un uz sava rēķina veikt ieguldījumus galvenokārt naudas tirgus fondu apliecībās/daļās, īstermiņa parāda vērtspapīros un/vai noguldījumos.

Naudas tirgus fondi ietver ieguldījumu fondus, tostarp ieguldījumu trastus, daļu trastus un citas kolektīvo ieguldījumu shēmas, kuru ieguldījumu apliecības vai daļas ir tuvi noguldījumu aizstājēji.

Apakšsektora „Naudas tirgus fondi” saraksts pieejams CSP mājaslapā (sk. 4. punktu). Datu sagatavotājs papildu izmanto Eiropas Centrālās bankas mājaslapā ([www.ecb.int](http://www.ecb.int)) publicēto Eiropas Savienības valstu monetāro finanšu iestāžu sarakstu.

5.5. **„Ieguldījumu fondi, izņemot naudas tirgus fondus”** ietver kolektīvo ieguldījumu shēmas, izņemot tās, kuras klasificētas naudas tirgus fondu apakšsektorā, kas galvenokārt iesaistīti finanšu starpniecībā. To uzdevums ir emitēt ieguldījumu fondu apliecības vai daļas, kas nav tuvi noguldījumu aizstājēji, un uz sava rēķina veikt ieguldījumus galvenokārt finanšu aktīvos, kas nav īstermiņa finanšu aktīvi, un nefinanšu aktīvos (parasti nekustamajā īpašumā). Ieguldījumu fondi, izņemot naudas tirgus fondus, ietver ieguldījumu trastus, daļu trastus un citas kolektīvo ieguldījumu shēmas, kuru ieguldījumu fondu apliecības vai daļas nav tuvi noguldījumu aizstājēji.

Apakšsektorā ir klasificēti šādi finanšu starpnieki:

1. atvērti ieguldījumu fondi, kuru ieguldījumu fondu apliecības vai daļas pēc to turētāju lūguma tiek atpirktas vai atgūtas tiešā vai netiešā veidā no uzņēmuma aktīviem;
2. slēgti ieguldījumu fondi ar akciju pamatkapitālu, kuros ieguldītājam, iestājoties vai izstājoties no fonda, jānopērk vai jāpārdod esošās akcijas;
3. nekustamā īpašuma ieguldījumu fondi;
4. ieguldījumu fondi, kas iegulda citos fondos („fondu fondi”);
5. riska ieguldījumu fondi, kuros apvienotas dažādas kolektīvo ieguldījumu shēmas, tostarp augstie minimālie ieguldījumi, atviegloti noteikumi un dažādas ieguldījumu stratēģijas.

5.6. **„Citi finanšu starpnieki, izņemot apdrošināšanas sabiedrības un pensiju fondus”** ietver finanšu sabiedrības, kas ir galvenokārt iesaistītas finanšu starpniecībā, uzņemoties saistības, kas nav valūta, noguldījumi vai ieguldījumu fondu apliecības, vai saistībā ar institucionālo vienību apdrošināšanas, pensiju un standarta garantiju shēmām.

Apakšsektorā tiek iekļautas:

1. finanšu instrumentsabiedrības, kas iesaistītas vērtspapīrošanas darījumos;
2. vērtspapīru un atvasināto instrumentu tirgotāji (savā vārdā);
3. finanšu sabiedrības, kas veic kreditēšanu (piemēram, finanšu līzinga sabiedrības, faktūrkreditēšanas sabiedrības, personīgo un komerciālo finanšu nodrošināšanas sabiedrības), izņemot lombardus;
4. specializētās finanšu sabiedrības (riska un attīstības kapitāla sabiedrības; eksporta/importa finanšu sabiedrības, finanšu starpnieki, kas pērk noguldījumus un/vai noguldījumu tuvus aizstājējus vai uzņemas kredītus tikai attiecībā uz monetārām finanšu iestādēm).

Apakšsektora „Citi finanšu starpnieki, izņemot apdrošināšanas sabiedrības un pensiju fondus”, saraksts pieejams CSP mājaslapā (sk. 4. punktu).

5.7. **„Finanšu palīgsabiedrības”** ietver finanšu sabiedrības, kuras nodarbojas galvenokārt ar darbībām, kas cieši saistītas ar finanšu starpniecību, bet pašas nav finanšu starpnieki.

Apakšsektorā klasificē šādas finanšu sabiedrības:

1. apdrošināšanas brokeri, sanāciju un parastie administratori, apdrošināšanas un pensiju konsultanti u. tml.;
2. aizdevumu brokeri, vērtspapīru brokeri, ieguldījumu konsultanti u. tml.;
3. emisijas sabiedrības, kas pārvalda vērtspapīru emisiju;
4. sabiedrības, kuru galvenā funkcija ir garantēt, ar apstiprinājumu, parādzīmes un tamlīdzīgus instrumentus;
5. sabiedrības, kas nodarbojas ar atvasinātajiem instrumentiem un riska ierobežošanas instrumentiem, piemēram, mijmaiņas līgumiem, iespēju līgumiem un regulētā tirgū tirgotiem nākotnes līgumiem (tos neemitējot);
6. sabiedrības, kas nodrošina infrastruktūru finanšu tirgiem;
7. finanšu starpnieku un finanšu tirgu centrālās uzraudzības iestādes (Finanšu un kapitāla tirgus komisija, NASDAQ OMX Riga (Rīgas Fondu birža), Latvijas Centrālais depozitārijs);
8. pensiju fondu, kopieguldījumu fondu u. tml. pārvaldnieki;
9. sabiedrības, kas nodrošina fondu biržas un apdrošināšanas tirgu;
10. bezpeļņas organizācijas, kas ir atzītas par neatkarīgām juridiskām personām, kuras apkalpo finanšu sabiedrības, bet nav iesaistītas finanšu starpniecībā;
11. maksājumu iestādes, kas veicina maksājumus starp pircēju un pārdevēju.

Ietver arī centrālos birojus, kuru meitasuzņēmumi vai to lielākā daļa ir finanšu sabiedrības.

Apakšsektora „Finanšu palīgsabiedrības” saraksts pieejams CSP mājaslapā (sk. 4. punktu).

5.8. **„Piesaistošās finanšu iestādes un naudas aizdevēji”** ietver finanšu sabiedrības, kuras nenodarbojas ar finanšu starpniecību un nesniedz finanšu palīgpakalpojumus un kuru lielākā daļa aktīvu vai saistību nav iesaistīti darījumos atklātā tirgū.

Sektorā klasificē šādas finanšu sabiedrības:

* 1. vienības kā juridiskas personas, piemēram, trasti, īpašumi, aģentūru konti vai „izkārtnes” kompānijas;
  2. kontrolakciju sabiedrības, kurām pieder meitasuzņēmumu grupas pašu kapitāla daļa, kas nodrošina kontroli, un kuru galvenā darbība ir grupas īpašumtiesību īstenošana, un tās nesniedz citus pakalpojumus uzņēmumiem, kuros kontrolakciju sabiedrībai pieder pašu kapitāls, t. i., tās neadministrē vai nepārvalda citas vienības;
  3. īpašam nolūkam dibinātas sabiedrības, kas piesaista līdzekļus atklātos tirgos, ko izmanto mātesuzņēmums;
  4. vienības, kas sniedz finanšu pakalpojumus dažādiem klientiem tikai ar pašu līdzekļiem vai sponsoru nodrošinātiem līdzekļiem un uzņemas saistības nepildošā parādnieka finanšu risku (piemēram, lombardi, sabiedrības, kas veic studentu kreditēšanu vai izsniedz kredītus ārējai tirdzniecībai, no tādu sponsoru līdzekļiem kā valdības vienība vai bezpeļņas organizācija);
  5. valsts kapitāla fondi, ja tos klasificē kā finanšu sabiedrības.

Apakšsektora „Piesaistošās finanšu iestādes un naudas aizdevēji” saraksts pieejams CSP mājaslapā (sk. 4. punktu).

5.9. **„Apdrošināšanas sabiedrības”** ietver finanšu sabiedrības, kas nodarbojas ar finanšu starpniecību, apvienojot dažādu veidu riskus tiešās apdrošināšanas vai pārapdrošināšanas veidā. Apdrošināšanas sabiedrības sniedz dzīvības un nedzīvības apdrošināšanu atsevišķām vienībām vai vienību grupām, pārapdrošināšanu citām apdrošināšanas sabiedrībām. Šis apakšsektors ietver dzīvības un nedzīvības apdrošināšanas sabiedrības, noguldījumu garantiju un apdrošināto aizsardzības fondu līdzekļus, pārapdrošinātājus.

Apakšsektora „Apdrošināšanas sabiedrības” saraksts pieejams CSP mājaslapā (sk. 4. punktu).

5.10. **„Pensiju fondi”** ietver finanšu sabiedrības, kas nodarbojas ar finanšu starpniecību sociālo risku un apdrošināto personu vajadzību (sociālā apdrošināšana) apvienošanas rezultātā. Pensiju fondi ir sociālās apdrošināšanas shēmas, kas nodrošina ienākumus pensijā un bieži izmaksā pabalstus nāves vai invaliditātes gadījumā.

Sektors ietver privātos pensiju fondus un fondēto pensiju shēmas.

Apakšsektora „Pensiju fondi” saraksts pieejams CSP mājaslapā (sk. 4. punktu).

5.11. **„Centrālā valdība”** ietver valsts administratīvos departamentus un citas centrālās aģentūras, kuru kompetence parasti attiecas uz visu ekonomisko teritoriju, izņemot sociālās nodrošināšanas fondu administrēšanu. Apakšsektorā ietver arī centrālās valdības kontrolētas un finansētas kapitālsabiedrības. Rezidentu darījumu partneru apakšsektora „Centrālā valdība” saraksts pieejams CSP mājaslapā (sk. 4. punktu).

5.12. **„Vietējā valdība”** ietver publiskās pārvaldes veidus, kuru kompetence attiecas tikai uz ekonomiskās teritorijas vietējo daļu, izņemot sociālās nodrošināšanas fondu vietējās aģentūras. Apakšsektorā ietver arī pašvaldību kontrolētas un finansētas kapitālsabiedrības. Rezidentu darījumu partneru apakšsektora „Vietējā valdība” saraksts pieejams CSP mājaslapā (sk. 4. punktu).

5.13. **„Nefinanšu sabiedrības”** ietver institucionālas vienības, kuras ir neatkarīgas juridiskas personas un tirgus ražotāji, un kuru galvenā darbība ir preču ražošana un nefinanšu pakalpojumu sniegšana. Apakšsektorā „Nefinanšu sabiedrības” rezidentu darījumu partneri klasificē tikai gadījumos, kad rezidenta darījuma partneris nav atrodams sarakstā CSP mājaslapā (sk. 4 .punktu) un ja darījuma partneris ražo preces vai sniedz nefinanšu pakalpojumus nolūkā gūt peļņu vai citus augļus (nevis patēriņam/pašu vajadzībām). Latvijas Republikā par nefinanšu sabiedrībām uzskatāmas kapitālsabiedrības (akciju sabiedrības, sabiedrības ar ierobežotu atbildību), kā arī individuālie komersanti un zemnieku saimniecības, kuru darbība reģistrēta Latvijas Republikas Uzņēmumu reģistra komercreģistrā.

5.14. **„Mājsaimniecības”** – ietver fiziskās personas vai fizisko personu grupas, kuru pamatfunkcija ir patēriņš vai kuras ražo preces vai sniedz nefinanšu un finanšu pakalpojumus vienīgi pašu patēriņam. Sektorā „Mājsaimniecības” rezidentu darījumu partneri klasificē tikai gadījumos, kad rezidenta darījuma partneris nav atrodams sarakstā CSP mājaslapā (sk. 4. punktu) un ja darījuma partneris ražo preces vai sniedz nefinanšu pakalpojumus pašu vajadzībām. Latvijas Republikā par mājsaimniecībām uzskatāmi arī individuālie komersanti, kuri nav reģistrējuši savu darbību Latvijas Republikas Uzņēmumu reģistra komercreģistrā.

5.15. **„Mājsaimniecības apkalpojošās bezpeļņas organizācijas”** aptver bezpeļņas organizācijas, kas ir juridiskas vienības un kas nodrošina preces un pakalpojumus mājsaimniecībām (fiziskajām personām vai fizisko personu grupām un kas resursus gūst galvenokārt no brīvprātīgām iemaksām naudā vai naturālā izteiksmē, piemēram, arodbiedrības, profesionālās vai izglītības apvienības, patērētāju asociācijas, politiskās partijas, baznīcas, reliģiskās kopienas kultūras, atpūtas un sporta klubi, labdarības, atbalsta un palīdzības organizācijas.

Sektora „Mājsaimniecības apkalpojošās bezpeļņas organizācijas” saraksts pieejams CSP mājaslapā (sk. 4. punktu).

**2. Kopējie principi veidlapas aiļu un rindu aizpildīšanai**

6. 1. ailē **„Atlikums pārskata gada sākumā”** norāda katras pozīcijas atlikumu pārskata gada sākumā.

7. 2. ailē **„Izmaiņas darījumu rezultātā (+ vai -)”** norāda atbilstošās pozīcijas aktīvu vai saistību palielinājumu vai samazinājumu finanšu darījumu rezultātā pārskata gada laikā.

8. 3. ailē **„Valūtas kursa svārstības, cenas izmaiņas (pārvērtēšana) (+ vai -)”** ar pozitīvu zīmi norāda finanšu darījuma pamatsummas palielinājumu un ar negatīvu zīmi norāda finanšu darījuma pamatsummas samazinājumu valūtas kursa svārstību vai cenas izmaiņas (pārvērtēšanas) rezultātā.

9. 4. ailē **„Citas izmaiņas (pārklasifikācijas vai kļūdu vai katastrofālu zaudējumu radītās izmaiņas) (+ vai -)”** ar pozitīvu zīmi norāda citu iemeslu izraisītu finanšu darījuma pamatsummas palielinājumu un ar negatīvu zīmi norāda finanšu darījuma pamatsummas samazinājumu.

10. 5. ailē **„Atlikums pārskata gada beigās”** norāda katras pozīcijas atlikumu pārskata gada beigās (1. līdz 4. ailes saldo).

**2.1. Finanšu aktīvi sadalījumā pa darījuma partneriem**

11. 1000. rindā **„Nauda kasē”** norāda sabiedrības skaidrās naudas līdzekļus kasē.

Informācija šajā rindā ir bilances aktīva daļas:

- iedaļas „Apgrozāmie līdzekļi”:

- grupas „Nauda” sastāvdaļa.

12. 2000. rindā **„Norēķinu konti”** norāda sabiedrības bankas kontos esošās bezskaidrās naudas līdzekļus, kā arī pieprasījuma noguldījumus.

Informācija šajā rindā ir bilances aktīva daļas:

- iedaļas „Apgrozāmie līdzekļi”:

- grupas „Nauda” sastāvdaļa.

13. 3000. rindā **„Termiņnoguldījumi”** ietver termiņnoguldījumus, krājnoguldījumus, noguldījumus atbilstoši uzkrājumu shēmai vai līgumam, īstermiņa pārdošanas ar atpirkšanu līgumus (repo), kas ir kredītiestāžu un centrālās bankas saistības.

Informācija šajā rindā ir bilances aktīva daļas:

- iedaļas „Apgrozāmie līdzekļi”:

- grupas „Nauda” sastāvdaļa;

- iedaļas „Ilgtermiņa ieguldījumi”:

- grupas „Ilgtermiņa finanšu ieguldījumi”:

- posteņa „Pārējie vērtspapīri un ieguldījumi” sastāvdaļa.

14. 4000. rindā **„Īstermiņa parāda vērtspapīri”** (pēc sākotnējā termiņa uzskaites vērtībā) ietver parāda vērtspapīrus, tai skaitā ar fiksētu ienākumu, kuru termiņš iegādes brīdī ir līdz vienam gadam (ieskaitot), piemēram, vekseļus, valsts parādzīmes.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Pārējie vērtspapīri un līdzdalība kapitālos” sastāvdaļa.

15. 5000. rindā **„Ilgtermiņa parāda vērtspapīri”** (pēc sākotnēja termiņa uzskaites vērtībā) ietver parāda vērtspapīrus, kuru termiņš iegādes brīdī ir vairāk par vienu gadu, piemēram, obligācijas, valsts parādzīmes, hipotekārās ķīlu zīmes.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”:

- posteņa „Pārējie vērtspapīri un līdzdalība kapitālos” sastāvdaļa.

16. 6000. rindā **„Atvasinātie finanšu instrumenti”** uzrāda finanšu aktīvus, kas rodas, atvasinātos finanšu instrumentus novērtējot to patiesajā vērtībā, t.i., katra atsevišķā atvasinātā finanšu instrumenta pozitīvā vērtība.

Atvasinātie finanšu instrumenti ir iespēju līgumi, nākotnes līgumi, mijmaiņas līgumi, nākotnes procentu likmju līgumi, opcijas vai jebkuras valūtu nākotnes, mijmaiņas un/vai procentu mijmaiņas darījumu kombinācijas, kas ir saistītas ar valūtām, ārvalstu valūtu maiņu un/vai procentu likmēm. Neietver darba ņēmēju iespēju līgumus.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Atvasinātie finanšu instrumenti”,

- posteņa „Pārējie vērtspapīri un līdzdalība kapitālos” sastāvdaļas;

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa.

17. **Aizdevumi** (īstermiņa, ilgtermiņa attiecas uz 7000. un 8000. rindu) ietver:

- īstermiņa pārdošanas ar atpirkšanu (repo) līgumus un ilgtermiņa pārdošanas ar atpirkšanu līgumus;

* aizdevumus, kas rodas sakarā ar nemonetārā zelta mijmaiņas līgumiem (īslaicīgie);
* finanšu nomu un pirkšanas uz nomaksu līgumus;
* aizdevumus tirdzniecības kredītu finansēšanai;
* hipotēku aizdevumus;
* patēriņa kredītus;
* pagarināmos kredītus;
* aizdevumus ar pakāpenisku nomaksu;
* aizdevumus, kas piešķirti kā garantija zināmu saistību izpildei.

18. 7000. rindā **„Īstermiņa aizdevumi”** (pēc sākotnēja termiņa) uzrāda saistības, kuru sākotnējais termiņš ir viens gads vai mazāk.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Debitori”

- posteņa „Radniecīgo sabiedrību parādi”,

- posteņa „Asociēto sabiedrību parādi”,

- posteņa „Īstermiņa aizdevumi akcionāriem vai dalībniekiem un vadībai”,

- posteņa „Citi debitori” sastāvdaļas.

19. 8000. rindā **„Ilgtermiņa aizdevumi”** (pēc sākotnēja termiņa) uzrāda saistības, kuru sākotnējais termiņš ir ilgāks par vienu gadu.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Aizdevumi radniecīgajām sabiedrībām”,

- posteņa „Aizdevumi asociētajām sabiedrībām”,

- posteņa „Pārējie aizdevumi un citi ilgtermiņa debitori”,

- posteņa „Aizdevumi akcionāriem vai dalībniekiem un vadībai” sastāvdaļas;

- iedaļas „Apgrozāmie līdzekļi”

- grupas „Debitori”

- posteņa „Radniecīgo sabiedrību parādi”,

- posteņa „Asociēto sabiedrību parādi”,

- posteņa „Īstermiņa aizdevumi akcionāriem vai dalībniekiem un vadībai” sastāvdaļas.

20. 9000. rindā **„Kotētās akcijas”** norāda tās akcijas, kuras iekļautas Rīgas Fondu biržas sarakstos un ar kurām notiek tirdzniecība regulētajā tirgū.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”:

- grupas „Ilgtermiņa finanšu ieguldījumi”:

- posteņa „Līdzdalība radniecīgas sabiedrības kapitālā”,

- posteņa „Līdzdalība asociēto sabiedrību kapitālā”,

- posteņa „Pārējie vērtspapīri un ieguldījumi” sastāvdaļas;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”:

- posteņa „Līdzdalība radniecīgas sabiedrības kapitālā”,

- posteņa „Pārējie vērtspapīri un līdzdalība kapitālos” sastāvdaļas.

21. 10000. rindā **„Nekotētās akcijas”** norāda tās akcijas, ar kurām nenotiek tirdzniecība regulētajā tirgū.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”:

- grupas „Ilgtermiņa finanšu ieguldījumi”:

- posteņa „Līdzdalība radniecīgas sabiedrības kapitālā”,

- posteņa „Līdzdalība asociēto sabiedrību kapitālā”,

- posteņa „Pārējie vērtspapīri un ieguldījumi” sastāvdaļas;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”:

- posteņa „Līdzdalība radniecīgas sabiedrības kapitālā”,

- posteņa „Pārējie vērtspapīri un līdzdalība kapitālos” sastāvdaļas.

22. 11000. rindā **„Cita līdzdalība sabiedrību kapitālā (daļas)”** (izņemot ieguldījumu fondu un naudas tirgus fondu apliecības) ietver pārējo līdzdalību uzņēmumu kapitālā, kas nav akcijas un kas nav iekļauta veidlapas rindās „Kotētās akcijas” un „Nekotētās akcijas”, piemēram, daļas, pajas.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”:

- grupas „Ilgtermiņa finanšu ieguldījumi”:

- posteņa „Līdzdalība radniecīgas sabiedrības kapitālā”,

- posteņa „Līdzdalība asociēto sabiedrību kapitālā”,

- posteņa „Pārējie vērtspapīri un ieguldījumi” sastāvdaļas;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”:

- posteņa „Līdzdalība radniecīgas sabiedrības kapitālā”,

- posteņa „Pārējie vērtspapīri un līdzdalība kapitālos” sastāvdaļas.

23. 12000. rindā **„Pašu akcijas un daļas un neiemaksātās daļas sabiedrību kapitālā”** ietver ieguldījumus un neiemaksātas summas kapitālsabiedrību pamatkapitālā un sabiedrības kapitālā.

Informācija šajā rindā atbilst bilances aktīva daļas:

- iedaļas „Ilgtermiņa ieguldījumi”:

- grupas „Ilgtermiņa finanšu ieguldījumi”:

- postenim „Pašu akcijas un daļas”;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”:

- postenim „Pašu akcijas un daļas”;

- grupas „Debitori”:

- postenim „Neiemaksātās daļas sabiedrības kapitālā”.

24. 13000. rindā **„Ieguldījumu fondu ieguldījumu apliecības”** norāda komersanta ieguldījumus, kuri ir ieguldīti fondu ieguldījumu apliecībās, kas nav naudas tirgus fondu ieguldījumu apliecības. Ieguldījumu apliecība ir pārvedams vērtspapīrs, kas apliecina fonda ieguldītāja līdzdalību ieguldījumu fondā un no šīs līdzdalības izrietošās tiesības.

Informācija šajā rindā ir bilances aktīva daļa:

- iedaļas „Ilgtermiņa ieguldījumi”:

- grupas „Ilgtermiņa finanšu ieguldījumi”:

- posteņa „Pārējie vērtspapīri un ieguldījumi” sastāvdaļa;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”;

- posteņa „Pārējie vērtspapīri un līdzdalība kapitālos” sastāvdaļa.

25. 14000. rindā **„Naudas tirgus fonda ieguldījumu apliecības”** norāda komersanta ieguldījumus, kuri ieguldīti naudas tirgus fondu ieguldījumu apliecībās. Naudas tirgus fonda mantu iegulda tādos parāda vērtspapīros kā valsts, pašvaldību un centrālo banku emitētās vai garantētās parādzīmēs un obligācijās, kā arī finanšu institūciju un citu uzņēmumu emitētās parādzīmēs un obligācijās, kā arī naudas tirgus instrumentos un noguldījumos kredītiestādēs.

Informācija šajā rindā ir bilances aktīva daļa:

- iedaļas „Ilgtermiņa ieguldījumi”:

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”,

- posteņa „Pārējie vērtspapīri un līdzdalība kapitālos” sastāvdaļa.

26. 14500. rindā **„Apdrošināšanas polišu nenopelnīto prēmiju un piekritušo atlīdzību prasības”** ir apdrošināšanas prēmiju izdevumi, kas veikti pārskata periodā, bet attiecas uz nākamajiem periodiem. Šajā pozīcijā uzrāda arī pārskata periodā un iepriekšējos pārskata periodos uzkrātos, bet vēl nesaņemtos ienākumus par piekritušajām apdrošināšanas atlīdzību prasībām.

27. 14750. rindā **„Darba ņēmēju iespēju līgumi**” ir noteiktā datumā noslēgta vienošanās, saskaņā ar kuru darbiniekam ir tiesības pirkt noteiktu skaitu akciju no darba devēja akcijām par noteiktu cenu noteiktā laikā vai kādā laika posmā, kas ir tieši pēc nodošanas datuma.

Uzrāda finanšu aktīvus, kas rodas novērtējot darba ņēmēju iespēju līgumus to patiesajā vērtībā, t.i., katra darba ņēmēju iespēju līguma pozitīvo vērtību.

28. 15000. rindā **„Tirdzniecības kredīti (pircēju un pasūtītāju parādi) un avansi”** ietver tirdzniecības kredītus, ko akceptējušas sabiedrības, kas izsniedz kredītus pret norēķinu dokumentiem, izņemot gadījumus, kad tos uzskata par aizdevumiem; laika gaitā uzkrājošos renti par ēkām; nokavētus maksājumus par precēm un pakalpojumiem, ja tie nesaistās ar aizdevumiem; finanšu prasības, kas attiecas uz preču un pakalpojumu piegādi, ja maksājums nav noticis.

Informācija šajā rindā ir bilances aktīva daļa:

- iedaļas „Ilgtermiņa ieguldījumi”:

- grupas „Pamatlīdzekļi”:

- postenis „Avansa maksājumi par pamatlīdzekļiem”;

- grupas „Nemateriālie ieguldījumi”:

- postenis „Avansa maksājumi par nemateriāliem līdzekļiem”;

- iedaļas „Apgrozāmie līdzekļi”:

- grupas „Krājumi”:

- postenis „Avansa maksājumi par precēm”;

- grupas „Debitori”:

- posteņa „Pircēju un pasūtītāju parādi”,

- posteņa „Radniecīgo sabiedrību parādi”,

- posteņa „Asociēto sabiedrību parādi”,

- posteņa „Citi debitori” sastāvdaļas.

29. 16000. rindā **„Nemateriālie ieguldījumi**” (bez avansa maksājumiem) ietver nemateriālos ieguldījumus, ja tie paredzēti funkciju nodrošināšanai, pakalpojumu sniegšanai vai iznomāšanai, un krājumus, kas paredzēti darbības nodrošināšanai vai atsavināšanai.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”:

- grupas „Nemateriālie ieguldījumi”:

- postenis „Attīstības izmaksas”,

- postenis „Koncesijas, patenti, licences, preču zīmes u.tml. tiesības”,

- postenis „Citi nemateriālie ieguldījumi”,

- postenis „ Nemateriālā vērtība”.

30. 17000. rindā **„Pamatlīdzekļi (pamatlīdzekļi, ieguldījuma īpašumi un bioloģiskie aktīvi)”** (bez avansa maksājumiem) ilgtermiņa ieguldījumu materiālā daļa, kuru izmanto pakalpojumu sniegšanai, administratīvos nolūkos vai iznomā un paredz lietot ilgāk par vienu gadu, piemēram, zemesgabalus, ēkas, transportlīdzekļus, iekārtas u.tml. aktīvus.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Pamatlīdzekļi (pamatlīdzekļi, ieguldījuma īpašumi un bioloģiskie aktīvi”

- postenis: „Nekustamie īpašumi”:

- apakšpostenis „Zemes gabali, ēkas un inženierbūves”,

- apakšpostenis „Ieguldījuma īpašumi”;

- postenis „Dzīvnieki un augi”:

- apakšpostenis „Darba vai produktīvie dzīvnieki un ilggadīgie stādījumi”,

- apakšpostenis „Bioloģiskie aktīvi”;

- postenis „Ilgtermiņa ieguldījumi nomātajos pamatlīdzekļos”;

- postenis „Ilgtermiņa ieguldījumi publiskā partnera pamatlīdzekļos”;

- postenis „Tehnoloģiskās iekārtas un ierīces”;

- postenis „Pārējie pamatlīdzekļi un inventārs”;

- postenis „Pamatlīdzekļu izveidošana un nepabeigto celtniecības objektu izmaksas”.

31. 17001. rindā – **„Ilgtermiņa ieguldījumi publiskā partnera pamatlīdzekļos”** norāda izmaksu summu, kura rodas, ja sabiedrība publiskās un privātās partnerības līguma darbības laikā veic ilgtermiņa ieguldījumus publiskā partnera pamatlīdzekļos, kuri tai nodoti ar minēto līgumu. Informācija šajā rindā ir bilances aktīva iedaļas

- iedaļas „Ilgtermiņa ieguldījumi”:

- grupas „Pamatlīdzekļi (pamatlīdzekļi, ieguldījuma īpašumi un bioloģiskie aktīvi)”:

- postenis „Ilgtermiņa ieguldījumi publiskā partnera pamatlīdzekļos”.

32. 20000. rindā **„Krājumi”** (bez avansa maksājumiem) materiālās vērtības, kas atrodas dažādās pārdošanas, transportēšanas un ražošanas stadijās, kas nepieciešamas, lai varētu pastāvēt nepārtraukts ražošanas process. Informācija šajā rindā ir bilances aktīva daļas:

- iedaļas „Apgrozāmie līdzekļi”:

- grupas „Krājumi”:

- postenis „Izejvielas, pamatmateriāli un palīgmateriāli”,

- postenis „Nepabeigtie ražojumi un pasūtījumi”,

- postenis „Gatavie ražojumi un preces pārdošanai”;

- posteņa „Dzīvnieki un augi”:

- apakšpostenis „Dzīvnieki un viengadīgie stādījumi”,

- apakšpostenis „Bioloģiskie aktīvi”;

- postenis „Pārdošanai turēti ilgtermiņa ieguldījumi”.

33.22000. rindas **„Uzkrātie ieņēmumi”** informācijaatbilst bilances aktīva

- iedaļas „Apgrozāmie līdzekļi”

- grupas „Debitori”

- postenim „Uzkrātie ieņēmumi”.

Neuzrāda pārskata periodā un iepriekšējos pārskata periodos uzkrātos, bet vēl nesaņemtos ienākumus par piekritušajām apdrošināšanas atlīdzību prasībām.

35. 23000. rindas **„Nākamo periodu izmaksas”** informācija atbilst bilances aktīva

- iedaļas „Apgrozāmie līdzekļi”

- grupas „Debitori”

- postenim „Nākamo periodu izmaksas”.

Neuzrāda apdrošināšanas prēmiju izdevumus, kas veikti pārskata periodā, bet attiecas uz nākamajiem periodiem.

36. 24000. rindas **„Pārmaksātie nodokļi”** informācija šajā rindā ir bilances aktīva

- iedaļas „Apgrozāmie līdzekļi”;

- grupas „Debitori”;

- posteņa „Citi debitori” sastāvdaļa.

37. 25000. rindā **„Atliktā nodokļa aktīvi”** uzrāda uzņēmumu ienākuma nodokļa summas, kuras atgūstamas nākamajos pārskata gados un attiecas uz atskaitāmām pagaidu starpībām.

38. 26000. rinda **„Citi iepriekš neuzskaitīti debitori”** sastāv no visiem citu debitoru parādiem, kas ir finanšu prasības.

Informācija šajā rindā ir bilances aktīva daļas:

- iedaļas „Apgrozāmie līdzekļi”:

- grupas „Debitori”:

- posteņa „Uzkrātie ieņēmumi”;

- posteņa „Nākamo periodu izmaksas”;

- posteņa „Citi debitori” sastāvdaļa.

39. 30000. rinda **„BILANCE”** ietver visu veidlapā minēto finanšu un nefinanšu aktīvu kopsummu.

**2.2. Finanšu pasīvi sadalījumā pa darījuma partneriem**

40. 41000. rindā **„Akciju vai daļu kapitāls (pamatkapitāls)”** norāda akciju vai daļu kapitālu (pamatkapitālu).

Informācija šajā rindā atbilst bilances pasīva daļa:

- iedaļas „Pašu kapitāls”:

- grupai „Akciju vai daļu kapitāls (pamatkapitāls)”.

41. 42000. rindas **„Akciju (daļu) emisijas uzcenojums”** informācija atbilst bilances pasīva daļas

- iedaļas „Pašu kapitāls”:

- grupai „Akciju (daļu) emisijas uzcenojums”.

42. 43000. rindas **„Ilgtermiņa ieguldījumu pārvērtēšanas rezerve”** informācija atbilst bilances pasīva daļas:

- iedaļas „Pašu kapitāls”:

- grupai „Ilgtermiņa ieguldījumu pārvērtēšanas rezerve”.

43. 44000. rindas **„Finanšu instrumentu pārvērtēšanas rezerve”** informācija atbilst bilances pasīva daļas”

- iedaļas „Pašu kapitāls”:

- grupai „Finanšu instrumentu pārvērtēšanas rezerve”.

44. 45000. rindas **„Rezerves”** informācija ir bilances pasīva daļas:

- iedaļas „Pašu kapitāls”:

- grupas „Rezerves”

- postenis „Likuma noteiktās rezerves”;

- postenis „Rezerves pašu akcijām vai daļām”;

- postenis „Sabiedrības statūtos noteiktās rezerves”;

- postenis „Rezerves, kas novirzītas attīstībai”;

- postenis „Ārvalstu valūtu pārrēķināšanas rezerve”;

- postenis „Pārējās rezerves”.

45. 46000. rindas **„Iepriekšējo gadu nesadalītā peļņa vai nesegtie zaudējumi”** informācija atbilst bilances pasīva daļas:

- iedaļas „Pašu kapitāls”:

- postenim „Iepriekšējo gadu nesadalītā peļņa vai nesegtie zaudējumi”.

46. 47000. rindas **„Pārskata gada nesadalītā peļņa vai zaudējumi”** informācija atbilst bilances pasīva daļas:

- iedaļas „Pašu kapitāls”:

- postenim „Pārskata gada nesadalītā peļņa vai zaudējumi”.

47. 48000. rindā **„Uzkrājumi”** norāda noteiktus izdevumus, kas attiecas uz iepriekšējā perioda darījumiem, bet kuru apmaksas apjoms vai laiks vēl nav precīzi zināmi. Piemēram, var uzkrāt līdzekļus nākotnē paredzamām uzņēmuma pensiju izmaksām un citiem sociālajiem pabalstiem saviem darbiniekiem.

Uzkrājumi ir uzkrātās izmaksas, kuras paredzētas noteikta veida zaudējumu, saistību vai izmaksu segšanai, bet to apjoms vai segšanas datums nav zināms.

Informācija šajā rindā ir bilances pasīva daļas:

- iedaļas „Uzkrājumi”:

- postenis „Uzkrājumi pensijām un tamlīdzīgām saistībām”;

- postenis „Uzkrājumi paredzamajiem nodokļiem”;

- postenis „Citi uzkrājumi”.

48. 49000. rindas **„Nodokļi un valsts sociālās apdrošināšanas obligātās iemaksas”** informācija ir bilances pasīva daļas:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- postenis „Nodokļi un valsts sociālās apdrošināšanas obligātās iemaksas”.

49. 50000. rindas **„Atliktā nodokļa saistības”** norāda uzņēmumu ienākuma nodokļa summas, kuras maksājamas nākamajos pārskata gados un attiecas uz tām pagaidu starpībām, kuras apliekamas ar šo nodokli.

50. 51000. rindā **„Emitētie īstermiņa parāda vērtspapīri”** (pēc sākotnējā termiņa) ietver emitētu parāda vērtspapīru saistības ar termiņu līdz vienam gadam (ieskaitot), piemēram, vekseļus, komerciālos vērtspapīrus.

Informācija ir bilances pasīva:

- iedaļas „Kreditori”

- grupas „Īstermiņa kreditori”

- postenis „Maksājamie vekseļi”.

51. 52000. rindā **„Emitētie ilgtermiņa parāda vērtspapīri”** (pēc sākotnējā termiņa) ietver emitētu parāda vērtspapīru saistības ar termiņu vairāk par vienu gadu, piemēram, obligācijas, hipotekārās ķīlu zīmes, parādzīmes.

Informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- postenis „Maksājamie vekseļi” .

52. 52500. rindā **„Darba ņēmēju iespēju līgumi”** ir noteiktā datumā noslēgta vienošanās, saskaņā ar kuru darbiniekam ir tiesības pirkt noteiktu skaitu akciju no darba devēja akcijām par noteiktu cenu noteiktā laikā vai kādā laika posmā, kas ir tieši pēc nodošanas datuma. Uzrāda finanšu saistības, kas rodas, novērtējot darba ņēmēju iespēju līgumus to patiesajā vērtībā, t.i., katra darba ņēmēju iespēju līguma negatīvo vērtību.

53. 53000. rindā **„Atvasinātie finanšu instrumenti”** jāuzrāda finanšu saistības, kas rodas, atvasinātos finanšu instrumentus novērtējot to patiesajā vērtībā, t.i., katra atsevišķā atvasinātā finanšu instrumenta negatīvā vērtība.

Atvasinātie finanšu instrumenti ir iespēju līgumi, nākotnes līgumi, mijmaiņas līgumi, nākotnes procentu likmju līgumi, opcijas vai jebkuras valūtu nākotnes, mijmaiņas un/vai procentu mijmaiņas darījumu kombinācijas, kas ir saistītas ar valūtām, ārvalstu valūtu maiņu un/vai procentu likmēm. Neietver darba ņēmēju iespēju līgumus.

Informācija ir bilances pasīva:

- iedaļas „Kreditori”

- grupas „Īstermiņa kreditori”

- postenis „Atvasinātie finanšu instrumenti”.

54. **Aizņēmumi** (īstermiņa, ilgtermiņa attiecas uz 54000. un 55000. rindu) ietver:

- īstermiņa pārdošanas ar atpirkšanu (repo) līgumus un ilgtermiņa pārdošanas ar atpirkšanu līgumus;

- aizņēmumus, kas rodas sakarā ar nemonetārā zelta mijmaiņas līgumiem (īslaicīgie);

- finanšu nomu un pirkšanas uz nomaksu līgumus;

- aizņēmumus tirdzniecības kredītu finansēšanai;

- hipotēku aizņēmumus;

- patēriņa kredītus;

- pagarināmos kredītus;

- aizņēmumus ar pakāpenisku nomaksu;

- aizņēmumus, kas piešķirti kā garantija zināmu saistību izpildei.

55. 54000. rindā **„Īstermiņa aizņēmumi”** (pēc sākotnēja termiņa) norāda komersanta aizņēmumus, kuru aizņemšanas sākotnējais termiņš ir līdz vienam gadam (ieskaitot).

Informācija ir bilances pasīva:

- iedaļas „Kreditori”

- grupas „Īstermiņa kreditori”

- posteņa „Aizņēmumi pret obligācijām”,

- posteņa „Akcijās pārvēršamie aizņēmumi”,

- posteņa „Aizņēmumi no kredītiestādēm”,

- posteņa „Citi aizņēmumi”,

- posteņa „Parādi radniecīgajām sabiedrībām”,

- posteņa „Parādi asociētajām sabiedrībām” sastāvdaļas.

56. 55000. rindā **„Ilgtermiņa aizņēmumi”** (pēc sākotnēja termiņa) norāda komersanta aizņēmumus, kuru aizņemšanas sākotnējais termiņš ir noteikts ilgāk par vienu gadu.

Par aizņēmumiem ir uzskatāmi arī kredītlīniju ietvaros saņemtie līdzekļi un finanšu līzings.

Informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- posteņa „Aizņēmumi pret obligācijām”,

- posteņa „Akcijās pārvēršamie aizņēmumi”,

- posteņa „Aizņēmumi no kredītiestādēm”,

- posteņa „Citi aizņēmumi”,

- posteņa „Parādi radniecīgajām sabiedrībām”,

###### - posteņa „Parādi asociētajām sabiedrībām” sastāvdaļas.

57. 56000. rindā **„Tirdzniecības kredīti (parādi piegādātājiem un darbuzņēmējiem) un avansi”** ietver tirdzniecības kredītus, ko akceptējušas sabiedrības, kas izsniedz kredītus pret norēķinu dokumentiem, izņemot gadījumus, kad tos uzskata par aizdevumiem; laika gaitā uzkrājošos renti par ēkām; nokavētus maksājumus par precēm un pakalpojumiem, ja tie nesaistās ar aizdevumiem; finanšu prasības, kas attiecas uz preču un pakalpojumu piegādi, ja maksājums nav noticis.

Informācija šajā rindā ir bilances pasīva:

- iedaļas „Kreditori”:

- grupas „Ilgtermiņa kreditori” un „Īstermiņa kreditori”:

- postenis „No pircējiem saņemtie avansi”,

- postenis „Parādi piegādātājiem un darbuzņēmējiem”,

- posteņa „Parādi radniecīgajām sabiedrībām”,

- posteņa „Parādi asociētajām sabiedrībām” sastāvdaļas.

58. 57000. rindas **„Neizmaksātās dividendes”** informācija ir bilances pasīva:

- iedaļas „Kreditori”:

- grupas „Ilgtermiņa kreditori” un „Īstermiņa kreditori”

- postenis „Neizmaksātās dividendes”.

59. 58000. rindas **„Nākamo periodu ieņēmumi”** informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- postenis „Nākamo periodu ieņēmumi”.

60. 59000. rindas **„Uzkrātās saistības”** informācija atbilst bilances pasīva:

- iedaļas „Kreditori”

- grupas „Īstermiņa kreditori”

- postenis „Uzkrātās saistības”.

61. 60000. rinda **„Citi iepriekš neuzskaitīti kreditori”** sastāv no visiem citiem kreditoru parādiem. Informācija šajā rindā ir bilances pasīva daļas:

- iedaļas „Kreditori”:

- grupas „Ilgtermiņa kreditori” un „Īstermiņa kreditori”:

- postenis „Pārējie kreditori”.

62. 70000. rinda **„BILANCE”** ietver visu veidlapā minēto finanšu pasīvu kopsummu.

**3. Termiņu kategorijas**

63. Termiņu grupā „īstermiņa” uzrāda aizdevumus, aizņēmumus un parāda vērtspapīrus, kuru sākotnējais termiņš, brīdinājuma termiņš par izņemšanu vai emisijas brīdī noteiktais dzēšanas termiņš ir līdz vienam gadam (ieskaitot).

64. Termiņu grupā „ilgtermiņa” uzrāda aizdevumus, aizņēmumus un parāda vērtspapīrus, kuru sākotnējais termiņš, brīdinājuma termiņš par izņemšanu vai emisijas brīdī noteiktais dzēšanas termiņš ir ilgāks par vienu gadu.

65. Par „sākotnējo termiņu” uzskata termiņu darījuma noslēgšanas brīdī.

*Valsts finanšu daļa*

*Uzņēmumu strukturālās un finanšu statistikas daļa*